PRITARTA

 Marijampolės „Šaltinio“ progimnazijos

 tarybos 2023 m. rugsėjo 27 d.

 posėdyje protokolu Nr. PR-55 (1.4.E)

**MARIJAMPOLĖS „ŠALTINIO“ PROGIMNAZIJA**

**VAIKO GEROVĖS KOMISIJOS 2022-2023 MOKSLO METŲ VEIKLOS ATASKAITA**

2022-2023 mokslo metų pradžioje progimnazijoje mokėsi 518 mokinių. 52 mokiniai (10%) - specialiųjų ugdymosi poreikių, iš kurių 19 didelių ir 2 labai didelių buvo ugdomi kartu su kitais mokiniais visiškos integracijos forma. Progimnazijoje nuo 2022 m. rugsėjo 1 d. buvo sudaryta išlyginamoji klasė, atvykusių ukrainiečių mokymui. Šioje klasėje mokėsi 12 mokinių. 13 mokinių - migrantų 1-6 klasėse mokėsi integruotai. Keturi mokiniai buvo mokomi namuose. Veikė 4 pailgintos dienos grupės 1-4 klasių mokiniams, kurias lankė 106 mokiniai. 2022 m. birželio 12-16 d. 77-iems 1-4 klasių mokiniams buvo organizuota dieninė STEAM kūrybinių dirbtuvių vasaros poilsio stovykla „Šaltinėlis“.

1. – 2023 m. m. nemokamą maitinimą gavo 193 mokiniai: 1 – 4 klasės – 157 mokiniai (iš jų 1-2 klasių 137 mokiniai), 5 – 8 klasėse – 36 mokiniai. ES programose „Pienas vaikams” ir „Vaisiai mokykloms” dalyvavo visi – 255 pradinių klasių mokiniai. Mokykliniais reikmenimis buvo aprūpintas 1 mokinys. Atvejo vadyba buvo vykdoma 17 mokinių šeimų. Pavėžėjimo paslauga teikta 9 mokiniams. 1 mokiniui skirta minimali priežiūros priemonė.

2022-2023 mokslo metais VGK rūpinosi vaikui saugia ir palankia mokymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, kitų su vaiko gerove susijusių funkcijų atlikimu. Buvo atlikti progimnazijos mokymosi aplinkos, jos saugumo, progimnazijos bendruomenės narių tarpusavio santykių ir kitų su vaiko gerove susijusių tyrimų analizė. Rūpintasi pozityvaus progimnazijos mikroklimato kūrimu, koordinuotos prevencijos ir intervencijos priemonės. Organizuotas progimnazijos bendruomenės švietimas vaiko teisių apsaugos, prevencijos, vaikų saviraiškos plėtojimo temomis. Organizuotas ir koordinuotas mokymo(si)/ugdymo(si), švietimo ar kitos pagalbos vaikui teikimas, tartasi su tėvais (globėjais, rūpintojais), mokytojais dėl jos turinio, teikimo formos ir būdų. Koordinuotas švietimo programų pritaikymas mokiniams, turintiems specialiųjų ugdymosi poreikių, spręstas SUP mokinių karjeros klausimas. Inicijuotos veikos, susijusios su vaiko minimalios priežiūros priemonėmis. Bendradarbiauta su progimnazijos savivaldos, savivaldybės institucijomis.

2022-2023 m. m. – tai pasirengimo įtraukiajam ugdymui metai. Tikslas – pašalinti fizines, emocines, informacines, socialines kliūtis ir užtikrinti kokybišką švietimą kiekvienam vaikui mokantis drauge su savo bendraamžiais progimnazijoje, suteikiant reikalingą, jo ugdymosi poreikius atliepiančią pagalbą. Per mokslo metus buvo realizuojamas Marijampolės „Šaltinio“ progimnazijos pasirengimo įtraukčiai veiksmų įgyvendinimo planas. Pagal šį planą nuveiktų darbų apžvalga atlikta Mokytojų tarybos posėdyje 2023-06-23 Nr. PR-40 (1.5.E).

Atskirų rūšių švietimo pagalbos reikmės poreikis Marijampolės „Šaltinio” progimnazijoje 2023 m. rugsėjo 1 d.

|  |  |  |  |  |
| --- | --- | --- | --- | --- |
| Psichologinės pagalbos | Soc. pedagoginės pagalbos | Spec. pedagoginės pagalbos | Logopedinės pagalbos | Mokytojo padėjėjo pagalbos |
| 63 mok.1 etatas | 63 mok.1,5 etato | 63 mok.2 etatai | 80 mok.1,5 etato | 28 mok.6,5 etato |

Galima teigti, kad švietimo pagalbos ilgalaikis ir trumpalaikis poreikis progimnazijoje labai didelis. Individualių švietimo pagalbos specialistų ir mokytojų pokalbių metu, VGK susirinkimų metu buvo aptariami būdai ir priemonės, kad pagalba ugdymosi sunkumų turintiems mokiniams taptų efektyvesnė. Siekdami kokybiško pagalbos proceso, mokytojai, pagalbos mokiniui specialistai kompetencijas gilino seminaruose, 1 pagalbos specialistas baigė perkvalifikavimo studijas: įgijo specialiojo pedagogo kvalifikaciją.

 Mokytojai buvo konsultuojami dėl darbo su SUP mokiniais: dėl pritaikytų ir individualių programų rengimo, ugdymo priemonių parinkimo bei specialių mokymo būdų ir metodų pritaikymo, dėl dokumentų tvarkymo rengiant mokinius pirminiam ir pakartotiniam vertinimui PPT. Mokytojai buvo supažindinti su PPT išvadomis ir rekomendacijomis tolimesniam mokinių ugdymui. Siekiant optimalios pagalbos mokiniui organizavimo, buvo suderinti pagalbos mokiniui specialistų, mokytojų padėjėjų, pailgintos dienos grupės auklėtojų darbo grafikai, patvirtintas konsultacinių valandų tvarkaraštis.

Per mokslo metus buvo įgyvendinama OPKUS (OLWEUS programos kokybės užtikrinimo sistema), 2022 m. balandžio – gegužės mėn. buvo atliktas programos kokybės užtikrinimo trečiasis auditas: Nacionalinė švietimo agentūra pažymėjimu Nr. OM11.3-21 patvirtino, kad Marijampolės „Šaltinio“ progimnazija pripažįstama OLWEUS mokykla 2022-2023 ir 2023-2024 mokslo metams. 2022 m. lapkričio-gruodžio mėn. buvo atlikta 3-8 klasių mokinių apklausa apie patyčių paplitimą progimnazijoje. Apklausta 318 mokinių, tai sudarė 87,1% visų 3-8 klasių mokinių. Olweus mokinių apklausa progimnazijoje atliekama aštuntą kartą, t. y. aštunti metai iš eilės. Apklausos rezultatai parodė, kad mokiniams reikia mokytis gražiai bendrauti, sutarti, nesityčioti. Labiausiai patyčios paplitę tarp trečiųjų klasių mokinių, taip pat tai ypač aktualu tarp šeštųjų klasių berniukų. Dažniausiai tyčiojasi tos pačios klasės mokiniai. Pažymėtina, kad tiek berniukams, tiek mergaitėms aktualiausia patyčių forma - žodinės patyčios. Apklausos metu išsiaiškinta, kad du trečdaliai progimnazijos mokinių (arba 65,7%) nebijo, kad iš jų progimnazijoje tyčiosis, taip pat kas antras mokinys (arba 52,8%) pastebi klasės auklėtojų pastangas stabdyti patyčias. Buvo diskutuojama, kokios priemonės galėtų padėti mažinti patyčių mastą progimnazijoje, išnagrinėti „patyčių žemėlapiai“, užtikrinamas nuolatinis aktyvus progimnazijos darbuotojų reagavimas į patyčias, peržiūrėtas patyčių ir netinkamo elgesio fiksavimo žurnalas, klasių valandėlių temos. Numatytos priemonės, kurios padėtų keisti nuostatas į pagalbą bendraklasiui, ugdytų mokinių empatiškumą.

Per mokslo metus buvo organizuojamos progimnazijoje dirbančių suaugusiųjų supervizijos. Supervizijose dalyvavo mokyklos darbuotojai, supervizijos vyko dalyviams aktualiais klausimais po 90 min. 4-iose grupėse, kurioms vadovavo pagalbos mokiniui specialistės Rasa Berteškaitė, Gailina Krakauskienė, Asta Strumilaitė, Erika Penkauskienė, mokytojos Palmira Matulevičienė, Rima Berčiūnienė, Anžela Paplauskienė, Skirmantė Daugėlienė. Užsiėmimų metu buvo aptariamas Olweus prevencijos priemonių ir veiklos planavimas, dalintasi MSG narių patirtimi, diegiant OPKUS, vykdoma refleksija bei savianalizė, aptariamas faktinių arba įtariamų patyčių atvejų sprendimo procedūros veiksmingumas, mokytojų budėjimo kokybė. Taip pat buvo analizuojamos programos diegimo progimnazijoje stiprybės ir silpnybės, OPKUS kokybės plano projektas 2022-2023 m., OLWEUS tyrimo rezultatai, Nedrausmingo elgesio ir patyčių registravimo žurnalo pildymas ir taikomos drausminimo kopėtėlės, bendradarbiavimas su tėvais. Buvo pasidalinta gerąja patirtimi, vedant tėvų susirinkimus ir klasės valandėles. Atlikta aktualių patyčių atvejų, taikytų priemonių analizė, OPKUS įgyvendinimo eiga ir pasiekti rezultatai. Dalyvių supervizijos per kiekvieną MSG susitikimą buvo organizuojamos pagal poreikį.

Progimnazija siekė, kad visi progimnazijos darbuotojai pastebėtų patyčias ir užkirstų joms kelią; visos patyčių apraiškos būtų fiksuojamos (užfiksuota 10 atvejų); naudojama drausminimo sistema; organizuojami pokalbiai su į patyčias įsitraukusių ar įtrauktų mokinių tėvais. Per visus mokslo metus vyko OLWEUS PPP valandėlės 1-8 klasėse, jas sistemingai organizavo ir vedė klasių auklėtojai. Veiklos turinys: OLWEUS PPP principų priminimas mokiniams, konstruktyvaus mokinių elgesio, susidūrus su patyčiomis, skatinimas, klasės bendruomenės mikroklimato analizė ir t.t.

Nuo 2022 m. rugsėjo 1 d., buvo atkreiptas dėmesys ne tik į fizinę, bet ir į emocinę progimnazijos bendruomenės narių aplinką. Progimnazijos psichologė 9-12 mėn. įgyvendino prevencinę programą prieš smurtą ,,Saugok ir gerbk mane'', projektą „Sveikatos šaltinėlis“ (Marijampolės savivaldybės prevencinių programų lėšos – 950 Eur) .

2022 m. spalio 24 d. įvyko paskaita progimnazijos bendruomenės nariams „Inovatyvios aplinkos įtaka vaiko asmenybės brandos auginimui“. Psichologas Vaidas Arvasevičius pranešime dalijosi apie sociokultūrinius ir vertybinius techtoninius lūžius, kurie veikia šiuolaikinių šeimų  santykius, autoriteto ir/ar asmenybių formavimosi sąlygas bei jų raišką, vaikų mokymosi motyvaciją, ir čia ir dabar momento, kaip atspirties taško efektą veiklai kt. Direktoriaus pavaduotoja ugdymui Rima Baronienė mokinių tėvams apžvelgė OPKUS veiklas, priminė patyčių tyrimo, atlikto 2021-2022 m. m. rezultatus, priminė apie 2022-2023 m. m. organizuojamą tyrimą, visų progimnazijos bendruomenės narių atsakomybę už saugų mikroklimatą progimnazijoje.

Per mokslo metus buvo organizuota 17 VGK posėdžių, kurių metu pritarta veiklos plano projektui, patvirtintas pagalbos gavėjų sąrašas, pagalbos mokiniui specialistų planai, pritarta specialiųjų poreikių mokinių programoms, aptarti pagalbos mokiniui planai, įtraukiojo ugdymo ypatumai, konsultacijų vadyba. ir kt. Per posėdžius apsvarstyti 40 mokinių (personaliai), dalyvaujant mokinių tėvams, mokymosi, netinkamo elgesio, blogo mokyklos lankymo, piktybiško pamokų nelankymo, sveikatos, socialinės, mokymo namuose ir kt. problemos. Vieno mokinio situacija buvo svarstomos keturis, dviejų - tris kartus, dviejų - du kartus.

Mokytojos Vilija Kalinauskienė, Sigita Kukukienė bei sveikatos priežiūros specialistė Vladislava Bašinskienė organizavo Sveikatos, lytiškumo ugdymo ir rengimo šeimai bendrosios programos įgyvendinimą, kurios tikslas - ugdyti mokinių nuostatą sveikai ir saugiai gyventi, įtvirtinti teigiamą požiūrį į sveikatą, šeimą ir ją stiprinančius veiksnius, puoselėti sveikatą, stiprinti fizinį aktyvumą, buvo vykdomas mokinių gerovės užtikrinimas ir sveiko gyvenimo įpročių ir įgūdžių ugdymas. Progimnazijoje vyko kuprinių svėrimo akcija (2 kl. mok.), akcija „Esu matomas“ (1kl. mok.), buvo paminėta Pasaulinė triukšmo diena, Diena be tabako. Mokiniams buvo vedamos pamokos apie asmens higieną, taisyklingą laikyseną, erkes, vandens svarbą žmogaus organizmui, rūkymo žalą, sveikas arbatas ir kt.Progimnazijoje vyko įvairūs renginiai, stiprinantys mokinių sveikatą: Judėjimo savaitė 1-8 kl. mokiniams, „Pyragų diena“, „Vandens diena“, „Olimpinis mėnuo“ 1-4 kl. mokiniams, 5-8 kl. mokiniams vyko akcija „Pūsk balioną, o ne dūmą“; vyko 7-8 klasių mokinių protmūšis „AIDS geriau žinoti“, 6-7 klasių protmūšis „Diena be tabako“; progimnazijos „Sveikuoliukų“ būrelio nariai dalyvavo respublikiniame ilgalaikiame projekte „Sveikatiada“.

2022-2023 m. m. Marijampolės „Šaltinio“ progimnazija bendradarbiavo su Marijampolės savivaldybės pedagogine psichologine tarnyba, Marijampolės savivaldybės tarpinstitucinio bendradarbiavimo koordinatoriumi, Marijampolės Vaikų dienos centrais, Marijampolės savivaldybės mokyklomis, lopšeliais – darželiais, seniūnijomis, įvairiais kitais socialiniais partneriais: Švč. Marijos globos namais, Suvalkijos socialinės globos namais, Švč. Mergelės Marijos Nekaltojo Prasidėjimo Vargdienių seserų vienuolija ir kt. Informacinė medžiaga apie VGK veiklas buvo skelbiama progimnazijos stenduose, internetiniame tinklalapyje, elektroniniame TAMO dienyne.

Vaiko gerovės komisijos pirmininkė Rima Baronienė